armvectores/hy_wikipedia_2023 huggingface dataset:
Պալոմա Կոստա

Պալոմա Կոստա Օլիվեյրա (պորտ.՝ Paloma Costa, ոչ վաղ քան 1991), իրավաբանական ֆակուլտետի բրազիլացի ուսանողուհի, սոցիոէկոլոգ, հեծանվային շարժման ակտիվիստուհի, կլիմայի դասախոս և երիտասարդության հավաքագրող։ Յոթ երիտասարդ կլիմայական առաջնորդներից (18-28 տարեկան) մեկն է, որոնք Միավորված ազգերի կազմակերպության գլխավոր քարտուղար Անտոնիու Գուտեռեշի կողմից նշանակվել են կլիմայական ճգնաժամի դեմ պայքարի և կլիմայի փոփոխության կանխարգելման գլոբալ գործողությունների երիտասարդական խորհրդատվական խմբում։


== Ակտիվիզմ ==
2019 թվականին ակտիվիստուհի Գրետա Թունբերգի հետ Պալոման Նյու Յորքում տեղի ունեցած Կլիմայական գործողությունների հանձնաժողովում հանդես է եկել ճառով։ Այս ելույթը քննադատության է արժանացել նրա այն հայտարարության կապակցությամբ, որ «Մենք կարիք չունենք աղոթքների, մեզ անհրաժեշտ են գործողություններ», որը ոմանց կողմից հասկացվել է որպես ոչ կրոնական։ «Իմ տեսակետն այն էր, - պարզաբանել է նա, - որ անիմաստ է շարունակել #prayforamazonia-ն Թվիթթերում հրապարակել՝ չդադարելով ուտել անտառահատումից ստացվող միս»։ Կոստան դրական է վերաբերվել այդ փորձին, բայց ընդհանուր առմամբ հիասթափված էր. «Պարտավորություններ դժվար թե լինեն․․․ իսկապես ոչինչ չի դիպչել իմ սրտին»։ Նա հայտնել է, որ կարճ խոսել է Անգելա Մերկելի և Միշել Բաչելետի հետ, մինչդեռ իր երկրի Բոլսոնարոյի վարչակազմի ոչ մի ներկայացուցիչ չէր ցանկանա իրեն ուրախացնել զրույցի համար։
Հարցազրույցում Կոստան հայտարարում է, որ «աշխարհում ոչ մի գումարի դիմաց» չի աշխատի մի ընկերությունում, որը նպաստում է Ամազոնիայում անտառների հատմանը։ Ավելին` նա որոշել է դադարեցնել միս ուտելը, երբ իմացել է տավարի մսի մատակարարման շղթայի և անտառահատումների միջև փոխկապակցվածության մասին։ Նա նաև ասում է, որ օգտագործում է հեծանիվ ամենօրյա աշխատանքի գործուղումների համար, ինչպես նաև երեկույթներ գնալիս։
Կոստան Չիլիի համալսարանի փոխանակման նախկին ուսանող է և վերապատրաստվել է Չիլիի Գերագույն դատարանում։ Այն կապված է Instituto Socioambiental-ի (Սոցիալ-էկոլոգիական ինստիտուտ), Engajamundo երիտասարդական կազմակերպության, Ciclimáticos նախագծի հետ, որի համահիմնադիրն է նաև նա, և #FreeTheFuture շարժման հետ։


== Ծանոթագրություններ ==
Կարեն Գաբրիելյան

Կարեն Միքայելի Գաբրիելյան (1968 մարտի 12, Ստեփանակերտ – 1992 հոկտեմբերի 14, Սրխավենդ, Մարտակերտի շրջան), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1968 թվականի մարտի 12-ին Ստեփանակերտ քաղաքում։ Թիվ 1 միջնակարգ դպրոցում 8-րդ դասարանն ավարտելուց հետո Բաքվում ստացել է միջնակարգ կրթություն, այնուհետև ուսումը շարունակել Երևանի ֆիզկուլտուրայի ինստիտուտում։ Ծառայությունը Խորհրդային բանակում անցել է Վլադիվոստոկ քաղաքում։ Զորացրվելուց հետո դարձել է Ասկերանի պաշտպանական շրջանի ուսանողական ջոկատի հրամանատար, այնուհետև Ասկերանի շրջանի Սառնաղբյուր, Դահրազ, Նախիջևանիկ, Փրջամալ գյուղերի տարածքային հրամանատար։ Զոհվել է 1992 թվականի մարտի 15-ին, Ասկերանի շրջանում։ Հետմահու պարգևատրվել է «Մարտական խաչ» առաջին աստիճանի շքանշանով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Արտաքին հղումներ ==
Կարեն Գաբրիելյանը Արցախյան պատերազմի թանգարանի կայքում(չաշխատող հղում)
Խրիստոֆորովկա (Նեկլինովսկի շրջան)

Խրիստոֆորովկա (ռուս.՝ Христофоровка ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պոլյակովսկի գյուղական համայնքի կազմի մեջ։
Եղիշե Նիկալյան

Եղիշե Նիկալյան, ապրիլյան քառօրյա պատերազմի հերոս, կրտսեր սերժանտ։


== Կենսագրություն ==
Եղիշե Արտավազդի Նիկալյանը ծնվել է 1961 թվականի սեպտեմբերի 20-ին, Սիսիանի Լծեն գյուղում։ 1968-1976 թվականներին սովորել է տեղի ութնամյա դպրոցում։ Դպրոցն ավարտելուց հետո 1976-1979 թվականներին սովորել է Երևանի թիվ 32 պրոֆտեխուսումնարանում, ստանալով ավտոէլեկտրիկի մասնագիտություն։ 1978-1981 թվականներին ծառայել է խորհրդային բանակում։ Մի քանի տարի Սիսիանում աշխատելուց հետո բնակություն է հաստատել Լծենում, աշխատել է  կոլտնտեսությունում որպես վարորդ։ 1992 թվականին 142-րդ գումարտակի կազմում մասնակցել է Լաչինի մարդասիրական միջանցքի և Զանգելանի 11 գյուղերի ազատագրման մարտական գործողություններին ։


== Մարտական գործողություններ ==
Ապրիլի 3-ի գիշերը լույս 4-ին Մարտակերտում ադրբեջանական կողմը լայնածավալ ռազմական գործողություններ է սկսել սահմանագծում։ Հակառակորդը Մարտակերտի ճանապարհին անօդաչու սարքով ռմբակոծել է Սիսիանի ջոկատի ավտոբուսը։ Այդ ավտոբուսի մեջ է եղել և մահացու վիրավորում ստացել հերոս Եղիշե Նիկալյանը։


== Պարգևներ ==
«Անդրանիկ Օզանյան» մեդալ
«Ազատագրում» մեդալ
«Արաբո» մեդալ
ԼՂՀ «Մայրական երախտագիտության» մեդալ
ՀՀ «Մարտական ծառայություն» մեդալ
«ՀՀ Զինված ուժեր-20» մեդալ
«Վազգեն Սարգսյան» մեդալ 


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 6-ին ժամը 18:00-ին, իսկ հուղարկավորությունը՝ 2016 թվականի ապրիլի 7-ին, ժամը 13:00-ին Սիսիանի Լծեն գյուղում։


== Ծանոթագրություններ ==


== Արտաքին հղումներ ==
Եղիշե Նիկալյան
ՀԱՆՈՒՆ ՀԱՅ ԶԻՆՎՈՐԻ ՀԿ | ԲԱՆԱԿ․ԻՆՖՈ Archived 2017-06-20 at the Wayback Machine.
ԵՂԻՇԵ ՆԻԿԱԼՅԱՆ
Սիսիանի կամավորական խմբի ավտոբուսի ռմբակոծության հետևանքով զոհվել է 7 մարդ
Միր Ալի Բեգ Բ

Միր Ալի Բեգ Բ (քրդ.՝ Mîr Elî beg II, մահ.՝ 1913), 20-րդ դարի սկզբում իշխող եզդի արքայազն, Շեյխանի և Բոլոր եզդիների էմիր։ Իշխել է Շեյխանում իր եղբոր՝ Միր Միրզա Բեգի մահից հետո 1899-1913 թվականներին։ Կինն էր Մայան Խաթունը, հոր եղբոր/քրոջ դուստրը։ Միր Ալի Բեգ Բ-ի որդի Միր Սայիդ Բեգը փաստացի չէր իշխում հոր մահից հետո։


== Ծանոթագրություններ ==


== Գրականություն ==
Ս.Ա. Գրիգորև, Լ. Ի. Ի Իվասկո, Դ. Վ. Պիրբարի, «Սուրբ Լալեշը», Եկատերինբուրգ, 2008 (ռուս.)
Ֆուտբոլի Անգլիայի գավաթ 1953-54

Ֆուտբոլի Անգլիայի գավաթ 1953-54 (անգլ.՝ 1953-54 FA Cup), Ֆուտբոլի Անգլիայի գավաթի 73-րդ խաղարկությունն է, որում հաղթեց «Վեստ Բրոմվիչ Ալբիոն» ֆուտբոլային ակումբը։


== Եզրափակիչ ==
Սանտո Ստեֆանո Բելբո

Սանտո Ստեֆանո Բելբո (իտալերեն՝ Santo Stefano Belbo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 4055 մարդ (2008 թվականի տվյալներով)։ Բնակչության խտությունը՝ 176 մարդ/կմ²։ Տարածքը՝ 23 կմ²։ Փոստային ինդեքս՝ 12058։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0141 841811
Էլեկտրոնային փոստ։ santo.stefano.belbo@ruparpiemonte.ite
Պաշտոնական կայք։ http://www.santostefanobelbo.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(7715) Լեոնիդարոսինո

(7715) Լեոնիդարոսինո (անգլ.՝ Leonidarosino), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 14-ին Ուլիսե Մունարիի և Մաուրա Տոմբելիի կողմից Սիմա Էկարում։
Միջին հեռավորությունը Արեգակից կազմում է 2,596871 ա. մ., առավելագույնը մոտենում է 2,2982 ա. մ. հեռավորության վրա և հեռանում 2,8955 ա. մ.։ Արեգակի շուրջ մեկ ամբողջական պտույտ է կատարում 1528,53 երկրային օրվա ընթացքում, իր ուղեծրով շարժվելով միջինում 0,23552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7715) Լեոնիդարոսինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիմեոն Դավիթյան

Սիմեոն Մարտիրոսի Դավիթյան (փետրվարի 3, 1926(1926-02-03), Աքքերման, Cetatea-Albă County, Ռումինիայի թագավորություն), հայ գրող, հրապարակախոս։


== Կենսագրություն ==
Սիմեոն Դավիթյանը ծնվել է 1926 թվականի փետրվարի 3-ին, Չետատեա Ալբը (այժմ՝ քաղաք Բելգորոդ-Դնեստրովսկի՝ Ուկրաինայում)։ 1956 թվականին ավարտել է Բուխարեստի համալսարանի սլավոնական լեզուների և ընդհանուր տնտեսագիտության ֆակուլտետները։ 1958-1976 թվականներին եղել է «Դոբրոջանոու» («Նոր Դոբրուջա») թերթի գլխավոր խմբագրի տեղակալ, միաժամանակ, 1965 թվականից եղել է Կոնստանցայի մշակույթի և գիտության համալսարանի պրոռեկտոր։
Լույս են տեսել Դավիթյանի «Սեր և ճակատագիր» (1946) վեպը, «Ռումինիան նյութական և հոգեկան արժեքների համաշխարհային շրջանառության մեջ» (1972), «Ռումինիան աշխարհում» (1976) աշխատությունները։ «Դոբրուջայի ժամանակագրություն» (1984), «Էջեր պատմության փառքի համար» (1986) ուսումնասիրություններում անդրադարձել է նաև հակաֆաշիստական պայքարին։ Դավիթյանի «ԽՍՀՄ. ճանապարհորդական տպավորություններ» (1982) ուղեգրությունների գրքում կան նյութեր նաև Հայաստանի մասին։ Ստեղծագործել է ռումիներեն։


== Երկեր ==
Սեր և ճակատագիր, 1946։
Ռումինիան նյութական և հոգեկան արժեքների համաշխարհային շրջանառության մեջ, 1972։
Ռումինիան աշխարհում, 1976։
Դոբրուջայի ժամանակագրություն, 1984։
Էջեր պատմության փառքի համար, 1986։
ԽՍՀՄ ճանապարհորդական տպավորություններ, 1982։


== Ծանոթագրություններ ==
Ժիլ Թրամբլե

Ժիլ Թրամբլե (ֆր.՝ Gilles Tremblay, սեպտեմբերի 6, 1932(1932-09-06), Արվիդա, Ժոնկիեր, Սանգենեյ, Քվեբեկ, Կանադա - հուլիսի 27, 2017(2017-07-27)[…], Մոնրեալ, Քվեբեկ, Կանադա), կանադացի կոմպոզիտոր, դաշնակահար, մանկավարժ։


== Կենսագրություն ==
Ժիլ Թրամբլեն ծնվել է 1932 թվականին Քվեբեկ նահանգի Արվիդա քաղաքում։ 1952 թվականին հանդիպել է Էդգար Վարեզեին, իր վրա կրել նրա ազդեցությունը։ 1954—1961 թվականներին սովորել է Մոնրեալում և Փարիզում (1954-1961), որտեղ նրա ուսուցիչներն են եղել Օլիվիե Մեսսիանը, Իվոննա Լորիոն, Մորիս Մարտենոն։ 1950-ական թվականների վերջում նա Դարմշտադտում մասնակցել է Անրի Պուսյորի, Կառլհայնց Շտոքհաուզենի և Պիեր Բուլեզի ամառային դասընթացներին։ 1961-1998 թթ. դասավանդել է Մոնրեալի կոնսերվատորիայում, 1986-1988 թթ. ղեկավարել է Ժամանակակից երաժշտության քվեբեկյան ընկերությունը։


== Ստեղծագործություններ ==
Cantique de durées յոթ գործիքային խմբերի համար (1960)
Champs I դաշնամուրի և երկու պերկուսիոնիստի համար (1965)
Sonorisation du Pavillion du Québec էլեկտրոնիկայի համար (1967)
Souffles (Champs II) երկու ֆլեյտայի, հոբոյի, կլառնետի, վալտոռնի, երկու շեփորի, երկու տրոմբոնների, դաշնամուրի, երկու հարվածահարների և կոնտրաբասի համար (1968)
Vers (Champs III) երկու ֆլեյտայի, կլառնետի, շեփորի, վալտոռնի, երեք հարվածահարների, եթեր ջութակների և կոնտրաբասի համար (1969)
Jeux de solstices նվագախմբի համար (1974)
Oralléluiants սոպրանոյի, բաս-կլառնետի, վալտոռնի, երկու հարվածահարների և երեք կոնտրաբասերի համար (1975)
Fleuves դաշնամուրի, հարվածային գործիքների և նվագախմբի համար (1976)
Vers le soleil նվագախմբի համար (1978)
Le Signe du lion վալտոռնի և գոնգի համար (1981)
Triojubilus «À Raphaël» ֆլեյտայի, տավիղի, զանգերի համար (1985)
Musique du feu դաշնամուրի և նվագախմբի համար (1991)
L’arbre de Borobudur վալտոռնի, երկու տավիղի և կոնտրաբասի համար (1994)
L’espace du coeur (Miron-Machaut) խառը երգչախմբի և հարվածային գործիքների համար (1997)
Les pierres crieront թավջութակի և ընդլայնված նվագախմբի համար (1998)
A quelle heure commence le temps? բարիտոնի, հարվածային գործիքների, դաշնամուրի և նվագախմբի համար (1999)
L’appel de Kondiaronk: symphonie portuaire (2000)‘* Croissant լարային քառյակ (2001)

En partage համերգ ալտի և նվագախմբի համար (2002)
L’eau qui danse, la pomme qui chante et l’oiseau qui dit la vérité, օպերա-բեմադրություն (2009)


== Պարգևներ ==
Քվեբեկի ազգային շքանշանի ասպետ (1991)
Կանադայի շքանշան (2012)


== Գրականություն ==
Mather, Bruce. 2001. "Gilles Tremblay". The New Grove Dictionary of Music and Musicians, second edition, edited by Stanley Sadie and John Tyrrell. London: Macmillan Publishers.
Orton, Richard, and Hugh Davies. 2001. "Ondes martenot". The New Grove Dictionary of Music and Musicians, second edition, edited by Stanley Sadie and John Tyrrell. London: Macmillan Publishers.
Peyser, Joan. 1976. Boulez: Composer, Conductor, Enigma. New York: Schirmer Books. ISBN 0-02-871700-7; London: Cassell. ISBN 0-304-29901-4
Villeneuve, André. 2001. "Souffles (Champs II, the Mobile, and the Musical Language of Gilles Tremblay." Ex tempore 10, no. 2 (Spring-Summer): 58–147.


== Ծանոթագրություններ ==


== Արտաքին հղումներ ==
Ժիլ Թրամբլեի մասին composers21 կայքում (անգլ.)
Ժիլ Թրամբլեի մասին IRCAM կայքում
(1142) Էտոլիա

(1142) Էտոլիա (անգլ.՝ Aetolia), աստերոիդ աստերոիդների հիմնական գոտում։ Հայտնաբերվել է 1930 թվականի հունվարի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,179421 ա. մ., առավելագույնը մոտենում է 2,9032 ա. մ. հեռավորության վրա և հեռանում 3,4557 ա. մ.։ Արեգակի շուրջ մեկ ամբողջական պտույտ է կատարում 2070,72 երկրային օրվա ընթացքում, իր ուղեծրով շարժվելով միջինում 0,173853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1142) Էտոլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիգրան Կարախանով

Տիգրան Կարախանով (ռուս.՝ Тигран Александрович Караханов, դեկտեմբերի 1, 1944(1944-12-01), Մոսկվա, ԽՍՀՄ - դեկտեմբերի 27, 2015(2015-12-27), Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1967 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1967 թվականից զբաղվել է դիվանագիտական գործունեությամբ։

1984-1990 թվականներ՝ Թունիսում ԽՍՀՄ դեսպանատան խորհրդական-դեսպանորդ։
1990-1994 թվականներ՝ աշխատել է Ռուսաստանի արտաքին գործերի նախարարության կենտրոնական համակարգում, վերջին պաշտոնը՝ ՌԴ արտաքին գործերի նախարարության ԱՊՀ դեպարտամենտի ղեկավար։
1994-1998 թվականներ՝ Մավրիտանիայում Ռուսաստանի Դաշնության արտակարգ և լիազոր դեսպան։
1998-2002 թվականներ՝ Սլովենիայում Ռուսաստանի Դաշնության արտակարգ և լիազոր դեսպան։
2002-2012 թվականներ՝ Մոսկվայի մարզի կառավարության արտաքին տնտեսական կապերի նախարար։


== Անձնական կյանք ==
Ամուսնացած է եղել, ունեցել երկու որդի։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Կենսագրություն Մոսկվայի շրջանի կառավարության պորտալում
Կենսագրությունը Մոսկվայի մարզի պորտալում
Կենսագրությունը biografija.ru. կայքում
Վիլանովա դել Սիլարո

Վիլանովա դել Սիլարո (իտալերեն՝ Villanova del Sillaro), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 1316 մարդ։ Խտությունը կազմում է՝ 101 մարդ/կմ²։ Տարածքը՝ 13 կմ²։ Էլեկտրոնային փոստ՝ 26818։ հեռախոսային կոդ՝ 0371։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հէռախոս.0371 230021
Էլեկտրոնային փոստ. comvil@pmp.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ձյուդոյի Եվրոպայի առաջնություն 2012

Ձյուդոյի Եվրոպայի առաջնություն 2012, անցկացվել է 2012 թվականի ապրիլի 26-ից 29-ը Չելյաբինսկ քաղաքում։


== Մեդալակիրներ ==


=== Տղամարդիկ ===


=== Կանայք ===


== Մեդալներ ==


== Աղբյուր ==
Առաջնության արդյունքները www.judo.ru կայքում Archived 2016-03-05 at the Wayback Machine.
Առաջնության արդյունքները www.judoinside.com կայքում
Նովոկաին

Նովոկաին (լատիներեն novus —նոր (կո) կաին), ցավազրկող դեղամիջոց, պարաամինաբենզոյական թթվի դիէթիլամինաէթիլեթերի հիդրոքլորիդը։ Լուծույթներն օգտագործում են տեղային անզգայացման, նովոկաինային բլոկադաների համար, հիպերտոնիկ հիվանդության, արյան անոթների սպազմի, էկզեմայի, այրվածքների, աթերոսկլերոզի բուժման, ինչպես նաև որոշ անտիբիոտիկների (օրինակ՝ պենիցիլինի) նոսրացման համար։


== Ծանոթագրություններ ==
Teardrops on My Guitar

«Teardrops on My Guitar», ամերիկացի երգչուհի Թեյլոր Սվիֆթի երգը, նրա Taylor Swift (2006) առաջին ստուդիական ալբոմի երկրորդ սինգլը։ Տեսահոլովակը ներկայացվել է երաժշտական մրցանակների, իսկ սինգլը դիտարկվել է որպես երգչուհուն մեծ հաջողություն բերած աշխատանք, որը նպաստել է նրա ժողովրդականության ավելացմանը Միացյալ Նահանգներում։


== Պատմություն ==
«Teardrops on My Guitar» երգը թողարկվել է որպես Թեյլոր Սվիֆթի Taylor Swift (2006) առաջին ստուդիական ալբոմի երկրորդ սինգլ։ Այն դարձել է ալբոմի՝ հիթ-շքերթներում ամենամեծ հաջողությունն ունեցած սինգլը՝ հասնելով մինչև Billboard Hot 100 հիթ-շքերթի 13-րդ հորիզոնական և Pop 100 հիթ-շքերթի 11-րդ հորիզոնական։ Սինգլն ԱՄՆ-ում դարձել է կրկնակի պլատինե։ «Teardrops on My Guitar» երգը Կանադայում զբաղեցրել է 45-րդ, Մեծ Բրիտանիայում՝ 51-րդ հորիզոնականը։
«Teardrops on My Guitar» երգն արժանացել է դրական արձագանքների երաժշտական քննադատներ և առցանց հրատարակությունների կողմից, ինչպիսիք են՝ PopMatters, About.com, MTV Asia, Billboard, Rolling Stone, Star Tribune։
Տեսահոլովակը ներակայցվել է 2007 թվականի CMT Online Awards մրցանակի «Number One Streamed Music Video» կատեգորիայում, բայց զիջել է Sugarland խմբի «Stay» (2007) երգին։ Տեսահոլովակը ներկայացվել է նաև MTV Video Music Awards (2008) մրցանակի MTV Video Music Award for Best New Artist կատեգորիայում, բայց զիջել է Tokio Hotel խմբի «Ready, Set, Go!» (2007) երգին։
Մինչ 2014 թվականի նոյեմբեր «Teardrops on My Guitar» երգը Միացյալ Նահանգներում վաճառվել է 2,9 մլն օրինակով։


== Երգացանկ ==


== Հիթ-շքերթներ և հավաստագրումներ ==


=== Հիթ-շքերթ ===


== Ծանոթագրություններ ==


== Արտաքին հղումներ ==
Երգի տեքստը Թեյլոր Սվիֆթի պաշտոնական կայքում
Teardrops on My Guitar Archived 2020-03-30 at the Wayback Machine.. MetroLyrics song.
Պոնտիս ի Լասերդա

Պոնտիս ի Լասերդա (պորտ.՝ Pontes e Lacerda), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 45.774 մարդ՝ 2020 թվականի տվյալներով։ Գրավում է 8 423,347 կմ2 տարածք։ Բնակչության խտությունը կազմում է՝ 5,0 մարդ/կմ2։
Համայնքի սահմաններում է գտնվում 1997 թվականին հիմնված Սեռա դի Սանտա Բարբարա ազգային պարկի ընդհանուր տարածքի 73 տոկոսը։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 225.120.836,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.623,52 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,753 (տվյալները ՄԱԿ-ի զարգացման ծրագրի)։


== Ծանոթագրություններ ==
Անիկունսի գավառ

Անիկունսի գավառ (պորտ.՝ Microrregião de Anicuns), գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի կենտրոնական մարզի մեջ։ 2006 թվականի տվյալներով բնակչությունը կազմում է 104 214 մարդ։ Տարածքը՝ 5464,612 կմ2։ Բնակչության խտությունը՝ 19,07 մարդ/կմ²։


== Վիճակագրություն ==
Համախառն ներքին արտադրանքը կազմել է 605 760 511,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 5 871,89 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,740։


== Գավառի կազմ ==
Գավառի կազմի մեջ են մտնում հետևյալ համայնքները.

Ադելանդիյա
Ամերիկանու դու Բրազիլ
Աուրիլանդիյա
Ավելինոպոլիս
Բուրիտի դու Գոյաս
Ֆիրմինոպոլիս
Մոսամեդիս
Նազարիու
Սանկլերլանդիյա
Սանտա Բարբարա դի Գոյաս
Սան Լուիս դի Մոնտիս Բելուս
Տուրվանիյա
Բաինդուր

Բաինդուր, գյուղ պատմական Փոքր Հայքում, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր վիլայեթի հյուսիս-արևմտյան կողմում, Արաբկիր քաղաքից 28-29 կմ հարավ-հարավ-արևելք, Եփրատ գետի աջ ափից 1.5 կմ հեռու։


== Բնակչություն ==
XX դարի սկզբին ուներ 60 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(2642) Վեզալի

(2642) Վեզալի (անգլ.՝ Vesale), աստերոիդ աստերոիդների հիմնական գոտում։ Հայտնաբերվել է 1961 թվականի սեպտեմբերի 14-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,425919 ա. մ., առավելագույնը մոտենում է 1,9794 ա. մ. հեռավորության վրա և հեռանում 2,8725 ա. մ.։ Արեգակի շուրջ մեկ ամբողջական պտույտ է կատարում 1380,11 երկրային օրվա ընթացքում, իր ուղեծրով շարժվելով միջինում 0,260849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2642) Վեզալի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ատրորմիզդ Արշակունի

Ատրորմիզդ Արշակունի (նաև՝ Ատրորմիզդ Արշական, 5-րդ դար - 5-րդ դար), հայ պետական գործիչ և ավագ նախարար Սասանյան Պարսկաստանում, Հայոց մարզպան (451-465), Արշակունիների տոհմից։


== Կենսագրություն ==
450-451 թվականներին տեղի ունեցած Վարդանանց պատերազմից հետո, Սասանյան արքայից արքա Հազկերտ Բ-ն հայոց մարզպանի պաշտոնից հեռացնում է Վասակ Սյունուն և կանչում Տիզբոն, իսկ նրա փոխարեն մարզպան է նշանակվում նրա ավագ նախարարներից մեկը՝ Ատրորմիզդ Արշակունին։ Ըստ Եղիշեի, Ատրորմիզդը «Հայոց աշխարհը մտավ սիրով և խաղաղությամբ»։ Նա երկրով մեկ խաղաղության հրովարտակներ է ուղարկում։ Հազկերտ Բ-ն էլ հատուկ հրովարտակով բոլոին լիակատար կրոնական ազատություն է շնորհում և հրամայվում է ապստամբության տարիներին չմուծված հարկերը չպահանջել, առժամանակ պակասեցվում է Միջին Ասիայում կռվելու համար հավաքագրվող հեծելազորի թիվը, փախստականներին թույլատրվում է վերադառնալ և տեր դառնալ իրենց ունեցվածքին։ Նույնիսկ բռնի կրոնափոխ եղածներին, ըստ հրովարտակի, չէր արգելվում նորից վերադառնալ քրիստոնեության։


== Ծանոթագրություններ ==
Գեորգյան ճարտարապետություն

Գեորգյան ճարտարապետություն (անգլ.՝ Georgian architecture), անգլախոս երկրներում տարածված գեորգյան դարաշրջանին բնորոշ ճարտարապետության անվանումը, որն ընդգրկում է գրեթե ամբողջ 18-րդ դարը։ Այս եզրույթն օգտագործվում է որպես 18-րդ դարի անգլիական ճարտարապետության ընդհանուր անվանում, ճիշտ այնպես, ինչպես 19-րդ դարի էկլեկտիկական ճարտարապետության ամբողջ բազմազանությունը ներկայացվում է «Վիկտորիանական ճարտարապետություն» եզրույթով։


== Սահմանում ==
Գեորգյան դարաշրջանում գերիշխող ուղղությունը պալադականությունն էր։ Այս եզրույթը համապատասխանում է եվրոպական ճարտարապետության դասականությանը և կրում է հունահռոմեական ճարտարապետական և մշակութային հատկանիշներ։ Տեռասե շինությունները բաղկացած են նվազագույն դեկորով աղյուսե տներից։ Նախընտրելի են հստակ երկրաչափական գծերը։ Անգլիայում եվրոպական ռոկոկոյին համապատասխանել են արիստոկրատների մոլուցք հեռավոր արևելյան (շինուազրի) կամ միջնադարյան (նեոգոթիկա) ճարտարապետության էկզոտիկ ձևերը։


== Ոճի առանձնահատկություններ ==

Գեորգիականության առանձնահատկություններին է շենքի նախագծման ընթացքում դրա սիմետրիկ դասավորությունը։ Այս ոճի տների ճակատները կազմված են հարթ կարմիր (Մեծ Բրիտանիայում) կամ բազմագույն աղյուսներից (ԱՄՆ-ում և Կանադայում) և գաջից սպիտակ զարդերից։ Զարդանախշը սովորաբար պատրաստվում է բարդ կամարների և պիլաստերի տեսքով։ Մուտքի դռները ներկված են տարբեր գույներով և վերին մասում ունեն լույս փոխանցող բացվող պատուհաններ։ Շենքերը բոլոր կողմերից շրջապատված են գետնախարսխով։


== Էվոլյուցիա ==

Հանովերյան տոհմի՝ բրիտանական գահին միանալը չի նշանավորվել անգլիական հասարակության ճաշակի հեղափոխությամբ և ճարտարապետական ​​պարադիգմի կտրուկ փոփոխությամբ։ Իրականում Աննա թագուհու և Գեորգ I-ի օրոք կառուցված ճարտարապետական ​​աշխատանքների միջև տարբերությունը նվազագույն է, և դրանցում դիտավորյալ չկա բարոկկո շքեղ ոճը, որը ճարտարապետներ Ջոն Վանբրյուն և Նիկոլաս Հոքսմուրը կիրառել են պալատներ նախագծելիս (երբեմն օգտագործում են «անգլիական բարոկկո» տերմինը)։ Վրացական ճարտարապետության ձևավորման վրա ազդել է նաև հոլանդական ճարտարապետության ազգային ոճը, որը Անգլիա է եկել Վիլհելմ III Օրանացու օրոք։
18-րդ դարի երկրորդ կեսը նշանավորվել է խոշոր քաղաքաշինական ձեռնարկություններով, որի ընթացքում ձևավորվել է Մեծ Բրիտանիայի հիմնական քաղաքների` Լոնդոնի, Էդինբուրգի, Դուբլինի և Բաթ հանգստավայրի ժամանակակից տեսքը։ Լոնդոնի գեորգյան թաղամասերը (օրինակ՝ Բլումսբերին) բնութագրվում են քառակուսի և արիստոկրատ հողատերերի անունները կրող հրապարակներով։ Այս ոճի զարգացման գագաթնակետը շոտլանդացի Ռոբերտ Ադամի աշխատանքն է, որը լայն ճանաչում է գտել ամբողջ Եվրոպայում։ Նուրբ է հատկապես դրա ներքին հարդարումը։ Գեորգյան ճարտարապետությունը անգլիական թագի արտասահմանյան տիրապետություններում դարձել է գաղութային ոճի հիմքը։ Դրա հիման վրա Միացյալ Նահանգներում հետագայում ձևավորվել է այսպես կոչված «ֆեդերալիստական ​​ոճը»։ 19-րդ դարի սկզբին գեորգյան ոճը փոխարինվել է ռեգենտսիստական ​​ոճով։


== Ականավոր ներկայացուցիչներ ==

Քոլին Քեմբել
Ռիչարդ Բեյլ
Լորդ Բերլինգթոն
Ուիլիամ Քենթ
Թոմաս Արչեր
Ջակոմո Լեոնի
Ջոն Սոուն
Ջոն Նեշ
Ջոն Վուդ
Ուիլիամ Ուիլիամս
Ռոբռտ Սմայրք


== Տես նաև ==
Միացյալ Թագավորության ճարտարապետություն


== Ծանոթագրություններ ==


== Գրականություն ==
Kammerlohr «Epochen der Kunst», Bd.4 Oldenbourg Schlbuchverlag GmbH, München/Wien 1997. ISBN 3-486-87524-8.
Կաչկինովո

Կաչկինովո (ռուս.՝ Качкиново, բաշկիրերեն՝ Ҡасҡын), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոզա

Վոզա (ռուս.՝ Воза), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իդա գետի աջ ափին՝ 76 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000015105
Հիդրոլոգիական ուսումնասիրությունների կոդը - 110001510
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լևոն Բոյաջյան

Լևոն Անդրանիկի Բոյաջյան (փետրվարի 25, 1939(1939-02-25), Երևան, Հայկական ԽՍՀ, ԽՍՀՄ - նոյեմբերի 2, 1989(1989-11-02), Երևան, Հայկական ԽՍՀ, ԽՍՀՄ), հայ արձակագիր, թարգմանիչ, դերասան։ ԽՍՀՄ գրողների միության անդամ 1970 թվականից։


== Կենսագրություն ==
Լևոն Բոյաջյանը ծնվել է 1939 թվականին ՀԽՍՀ վաստակավոր մանկավարժ Անդրանիկ (Անդրեյ) Գրիգորի Բոյաջյանի ընտանիքում։ 1959-1964 թվականներին սովորել է Բրյուսովի անվան ռուսաց և օտար լեզուների ինստիտուտում և Մոսկվայի կինոմատոգրաֆիստների ինստիտուտում։ Եղել է «Հայֆիլմ» կինոստուդիայի դերասան, «Երևան» ստուդիայում՝ ռեժիսորի ասիստենտ։ 1966-1971 թվականներին եղել՝ «Գրական Հայաստան» ամսագրի պատասխանատու քարտուղար։ 1969 թվականին լույս է տեսել Բոյաջյանի "Сентябрь, город, горы" նովելը։ «Արմենֆիլմ» ստուդիայում Բոյաջյանի սցենարով նկարահանվել է «Երևան» ֆիլմը։ Հայերենից ռուսերեն է թարգմանել մի շարք գործեր։ 1970 թվականից եղել է ԽՍՀՄ Գրողների միության անդամ ։ 1980 թվականից «Եթերում է Երևանը» (ռուսերեն տարբերակ) թերթի խմբագիրն էր։ Ռուսերեն առանձին գրքով լույս է տեսել Բոյաջյանի «Սեպտեմբեր, քաղաք, լեռներ» (Երևան, 1969) պատմվածքների ժողովածուն։ Հայերենից ռուսերեն է թարգմանել Նար-Դոսի, Սերո Խնզադյանի, Ռաֆայել Արամյանի, Աղասի Այվազյանի և Ռուբեն Հովսեփյանի ստեղծագործություններից։


== Դերեր ֆիլմերում ==
Օնիկ՝ «Երբ կողքիդ ընկերներ են» 1956
«Նվագախմբի տղաներըը», 1960
«Հյուսիսային ծիածան», 1960


== Թարգմանություններ ==
Թարգմանել է Նար Դոսի «Մահը», Ղազարոս Աղայանի «Հազարան Բլբուլ», «Վիշապին հաղթողը», թարգմանություններ է կատարել Սերո Խանզադյանից, Աղասի Այվազյանից, Ռուբեն Հովսեփյանից։


== Աղբյուրներ ==
Կորլյակի

Կորլյակի (ռուս.՝ Корляки), գյուղ Ռուսաստանի Կիրովի մարզի Սանչուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միկոլա Ռուդ

Միկոլա Դանիլովիչ Ռուդ (ուկրաիներեն՝ Тарас Рибас, մայիսի 9, 1912(1912-05-09), Զաչեպիլովի շրջան, Խարկովի մարզ - հոկտեմբերի 22, 1989(1989-10-22), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող, արձակագիր։


== Կենսագրություն ==
Միկոլա Ռուդը ծնվել է 1912 թվականին Խարկովի մարզի Զաչեպիլովի շրջանի Ալեքսանդրովկա գյուղում, գյուղացու ընտանիքում։ Յոթնամյա կրթությունն ավարտելուց հետո աշխատել է գյուղում։ 1929 թվականին ընդունվել է Կրասնոգրադի մանկավարժական տեխնիկում, սակայն չունենալով անհրաժեշտ պայմաններ, թողել է տեխնիկումը և մեկնել Դոնբաս, աշխատել է մետալուրգիական գործարանում և հանքերում։ Մինչև հայրենական պատերազմն աշխատել է մամուլում, հեռակա կարգով սովորել Մաքսիմ Գորկու անվան գրականության ինստիտուտում։ Պատերազմի տարիներին եղել է հատուկ թղթակից։ Անցել է մարտական ուղի Վոլգայից Բելգրադ ու Բեռլին։ Պատերազմից հետո աշխատել է մամուլում։ Եղել է ԽՄԿԿ անդամ։


== Պարգևներ ==
«Ժողովուրդների բարեկամության» շքանշան


== Ստեղծագործություններ ==
Առանձին հրատարակությամբ լույս են տեսել Ռուդի բանաստեղծությունների, ակնարկների, պատմվածքների, վիպակների ժողովածուները, վեպերը։

«Փոթորկից հետո», 1936
«Խոսքը մարտից հետո», 1947
«Կապույտ թռչուն», 1961
«Եվ չասաց` սիրում եմ», 1964


== Գրականություն ==
Енциклопедія українознавства : Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. - Париж ; Нью-Йорк : Молоде життя, 1955-1995.
Календар знаменних і пам'ятних дат Донецької області. 2012 рік [Текст] / Донец. облдержадмін., упр. культури і туризму, Донец. обл. універс. наук. б-ка ім. Н. К. Крупської; уклад. І. В. Гайдишева; ред. Т. С. Литвин; наук. ред. Н. П. Авдєєнко, Н. В. Петренко; відп. за вип. Л. О. Новакова, засл. працівник культури України. - Донецьк : Сх. вид. дім, 2011. - 113 с.


== Ծանոթագրություններ ==
Արևելյան Մոնլյուսոն (կանտոն)

Արևելյան Մոնլյուսոն (ֆր.՝ Montluçon-Est), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մոնլյուսոն շրջանի կազմի մեջ։
Համայնքի INSEE կոդ՝ 0320։
Արևելյան Մոնլյուսոն կանտոնի մեջ հաշվվում է 6 կոմունա, որից գլխավորն է Մոնլյուսոնը։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 14 405 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Ստանիսլավ Մազուր

Ստանիսլավ Մեչիսլավ Մազուր (լեհ.՝ Stanisław Mieczysław Mazur, հունվարի 1, 1905(1905-01-01), Լվով, Ավստրո-Հունգարիա - նոյեմբերի 5, 1981(1981-11-05), Վարշավա, Լեհաստանի Ժողովրդական Հանրապետություն), լեհ մաթեմատիկոս, Վարշավայի համալսարանի դոկտոր, պրոֆեսոր։


== Կենսագրություն ==
Ծնվել է 1905 թվականին հունվարի 1-ին։ 1923 թվականին Լվովի գիմնազիան ավարտելուց հետո սովորել է փիլիսոփայություն, ապա 1925 թվականի Յան Կազիմիրի համալսարանում և Սորբոնում (1923-1926) մաթեմատիկա է ուսանել։
1926-1935 թվականներին Լվովի համալսարանի մաթեմատիկայի վերլուծության ամբիոնում օգնական է եղել։ 1936 թվականին Ստանիսլավ Մազուրն անցել է մաթեմատիկայի որակավորման փուլ։ 1936-1939 թվականներին Լվովի պոլիտեխնիկական ինստիտուտում աշխատել է ադյունկտ-պրոֆեսոր և մաթեմատիկայի ամբիոնի վարիչ։ 1939-1941 և 1944-1946 թվականներին Լվովի համալսարանի դոցենտ է եղել, ղեկավարել է երկրաչափության ամբիոնը և միաժամանակ եղել ՈւԽՍՀ Գիտությունների ակադեմիայի Մաթեմատիկայի ինստիտուտի ավագ գիտաշխատող։
Լեհաստան հայրենադաձվելուց հետո 1946-1948 թվականներին Լոձի համալսարանի պրոֆեսոր է եղել, որտեղ ձևավորել է մաթեմատիկայի բաժանմունքը, իսկ 1948 թվականից գլխավորել այն։ Ավելի ուշ ղեկավարել է Վարշավայի համալսարանի մաթեմատիկական վերլուծության ամբիոնը, իսկ 1947 թվականից դարձել է լեհական գիտությունների ակադեմիայի թղթակից-անդամ։ 1952 թվականից՝ Լեհաստանի գիտությունների ակադեմիայի հիմնադրման օրից, եղել է նրա թղթակից-անդամ։
1964-1969 թվականներին Ստանիսլավ Մազուրը եղել է Վարշավայի համալսարանի Մաթեմատիկայի ինստիտուտի տնօրենը։ Լեհական մաթեմատիկական ընկերության պատվավոր անդամ էր, Հունգարիայի գիտությունների ակադեմիայի արտասահմանյան անդամ։
1930-ական թվականներին «Լեհաստանի միավորված բանվորական կուսակցության» անդամ է դարձել, ընտրվել է լեհական Սեյմի անդամ։
1978 թվականի մայիսի 15-ին Վարշավայի համալսարանը նրան արժանացրել է պատվավոր դոկտորի կոչման (Honoris causa):


== Գիտական գործունեություն ==

Ստանիսլավ Մազուրը ականավոր մաթեմատիկոս, Գծային դաշտերի գործողության տեսության հեղինակ և Լվովի մաթեմատիկական դպրոցի հիմնադիրներից մեկը համարվող Ստեֆան Բանախի մտերիմ աշխատակիցն է եղել։
Նա է ներմուծել ու մշակել ֆունկցիոնալ վերլուծության երկրաչափական մեթոդները։
Եղել է limes ability տեսության առաջատարաև մասնագետներից մեկը, հեղինակել է Computable Analysis աշխատությունը (1963)։
Ստանիսլավ Մազուրը փայլուն դասախոս է եղել։ Մասնագետները նշել են, որ նրա դասախոսությունները կարելի կլիներ առանց որևէ խմբագրման ուղարկել տպագրության։ Նա դասավանդել է մեծ թվով ուսանողների, որոնց անվերապահ սիրուն է արժանացել։


== Անձնական կյանք ==

Մազուրի առաջին կինը եղել է քիմիկոս Բրոնիսլավա Մազուրը։ Երկրորդ կինը`մաթեմատիկոս Հաննա Շմուշկովիչը (լեհ.՝ Hanna Szmuszkowicz, 1910—1993), 1946 թվականից եղել է Լոձի Բարձրագույն մանկավարժական ինստիտուտի ռեկտորը։
Դուստրերն են Բարբարան ու Քրիստինան։
Ստանիսլավ Մազուրը հումորի սուր զգացողությամբ անձնավորություն է եղել։ Լավ հայտնի փաստ է կենդանի սագի փոխանցումը շվեդ երիտասարդ մաթեմատիկոս Պեր Էնֆլոյին Շոտլանդական գրքի խնդրի լուծման համար որպես պարգևատրում։ Էնֆլոն լուծել էր կենտրոնական բանախյան տարածքում Շաուդերի բազիսի գոյության խնդիրը։


== Ծանոթագրություններ ==


== Արտաքին հղումներ ==
Լեհ մաթեմատիկոսներ. Ստանիսլավ Մեչիսլավ Մազուր (լեհ.)
Վարշավայի համալսարանի պատվավոր դոկտորների ցանկ, 1921—1939 (լեհ.)
Ռուսաստանը ուղեղով չես հասկանա

Ռուսաստանը ուղեղով չես հասկանա (ռուս.՝ Умо́м Росси́ю не поня́ть), 1866 թվականի նոյեմբերի 28-ին (դեկտեմբերի 10-ին) ռուս բանաստեղծ Ֆեոդոր Տյուտչևի կողմից գրված բանաստեղծություն (քառյակ)։

Այդ բանաստեղծությունից բացի, Տյուտչևը գրել է նաև փիլիսոփայական մի քանի այլ փոքրածավալ բանաստեղծություններ՝ «Երբ խփի բնության վերջին ժամը» (ռուս.՝ «Когда пробьёт последний час природы»), «Բնությունը՝ սֆինքս է» (ռուս.՝ «Природа — сфинкс»), «Մեզ տրված չէ նախագուշակել» (ռուս.՝ «Нам не дано предугадать»):
Ռուս գրող Իվան Տուրգենևը ասել է. «Տյուտչևի կարճ բանաստեղծությունները գրեթե միշտ ամենահաջողակներն են»։ Բանաստեղծ Յուրի Տինյանովը նշել է, որ Տյուտչևի ասացվածային հակիրճությունը «թույլ էր տալիս կենտրոնացնել օդայի ուժերը փոքր տարածության վրա»։


== Ռուսական մտածելակերպ ==
Քառյակը բազմաթիվ անգամ օգտագործվել է փիլիսոփաների կողմից ռուսական մտածելակերպի քննարկման ժամանակ։
Ռուս փիլիսոփա Նիկոլայ Բերդյաևը իր թեզի պատկերման համար քաղվածում է բանաստեղծությունը. ռուսական գիտակցությանը «բնորոշ կոսմոպոլիտիկ ժխտումից և օտարերկրյա ստրկությունից» ազատվելու համար հարկավոր է ճանաչել դրա հանդեպ Ռուսաստանի մշակույթի ակնհայտ հակաօրինությունը, իր հակասականությունը։


== Գրականություն ==
Ф. Б. Тарасов. Комментарии к стихотворению. // Ф. И. Тютчев. Полное собрание сочинений и писем в шести томах. Том 2. Стихотворения 1850-1873. С. 102.
Г. Сырица Непереводимое в переводах (стихотворение Ф.Тютчева «Умом Россию не понять…»). — Valoda — 2004.
Голышева, Галина Эриевна. Как рождается художественный образ? : анализ стихотворения Ф. И. Тютчева «Умом Россию не понять…». Русский язык в школе. — 2012. — № 4. — С.23-27.
О. Д. Волкогонова. Н.Бердяев. Интеллектуальная биография.
Тютчев Ф. Избранное. Всемирная библиотека поэзии. — Ростов-на-Дону: Феникс, 1996.
Бердяев Н. Душа России. — М.: Тип. И. Д. Сытина, 1915. — 42 с.


== Արտաքին հղումներ ==
Բանաստեղծության թարգմանությունները տարբեր լեզուներով
Բանաստեղծության ձայնագրությունը (կարդում է Ինոկենտի Սմոկտունովսկին)


== Ծանոթագրություններ ==
TRT Arabi

TRT Arabi, Թուրքիայի պետական TRT հեռուստառադիոընկերության կազմում։ Արաբերեն լեզվով հեռարձակվող միջազգային արբանյակային հեռուստաալիք։ Հեռարձակվում է 2010 թվականի ապրիլի 4-ից ։


== Արտաքին հղումներ ==
Պաշտոնական կայք (արաբ.)


== Ծանոթագրություններ ==
Կուրտինա

Անվան այլ կիրառումների համար տե՛ս՝ Կուրտինա (այլ կիրառումներ)
Կուրտինա, բերդի կամ քաղաքի երկու աշտարակի (բաստիոնի) միջև ընկած պաշտպանական պատը։ Պաշարումների ժամանակ պարիսպների հենց այս հատվածն է փորձվել ճեղքել։


== Անտիկ դարաշրջան ==
Անտիկ դարաշրջանում կառուցված կուրտինաների մասին կան տեղեկություններ հին եգիպտական և ասորեստանյան արձանագրություններում։ Պահպանվել են նաև որոշների ավերակները։


== Միջնադար ==
Միջնադարյան առավել հին նմուշների կուրտինաների ունեին բավական մեծ բարձրություն և ունեին խրամատ իրենց դիմացը։ Սակայն հետագայում, բաստիոնային պաշտպանական համակարգի ձևավորմամբ, կուրտինաների բարձրությունը նվազեց։


== Գրականություն ==
Curry, Anne; Hughes, Michael, eds։ (1999), Arms, Armies and Fortifications in the Hundred Years War (illustrated, reprint, revised տպ.), Boydell & Brewer, p. 134, ISBN 9780851157559 
Friar, Stephen (2003), The Sutton Companion to Castles, Stroud: Sutton Publishing, ISBN 978-0-7509-3994-2 
Whitelaw, A., ed։ (1846), The Popular Encyclopedia; or, Conversations Lexicon, I, Glasgow, Edinburgh, and London: Blackie & Son, p. 444 
Horst W. Böhme, Reinhard Friedrich, Barbara Schock-Werner (Hrsg.)։ Wörterbuch der Burgen, Schlösser und Festungen. Reclam, Stuttgart 2004, ISBN 3-15-010547-1.
Hartwig Neumann: Festungsbau - Kunst und -Technik. Bechtermünz, Augsburg 2000, ISBN 3-8289-0395-9.
Միջնաջուր (գետ)

Միջնաջուր, գետակ Հայաստանի Տավուշի մարզում, Խաչաղբյուր գետի աջ օժանդակը։ Սկիզբ է առնում Ցիցքար լեռան արևելյան լանջից և Ահնիձոր գյուղից 7,5 կմ հարավ-արևելքում միախառնվում մայր գետին։ Երկարությունը՝ 7 կմ։


== Ծանոթագրություններ ==
Իվանովսկի շրջան (Ամուրի մարզ)

Անվան այլ կիրառումների համար տե՛ս՝ Իվանովսկի շրջան (այլ կիրառումներ)Իվանովսկի շրջան (ռուս.՝ Ивановский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Իվանովկա։


== Աշխարհագրություն ==
Շրջանի տարածքի մակերեսը կազմում է 2643 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30583 մարդ։ Բնակչության խտությունը կազմում էր 11,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ավինուռմե

Անվան այլ կիրառումների համար տե՛ս՝ Ավինուռմե (այլ կիրառումներ)Ավինուռմե (էստ․՝ Avinurme), գյուղական ավան Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղական ավանում բնակվում էր 690 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Աստերոիդների ցանկ (226501-226600)

Աստերոիդների ցանկ (226401-226500)  • Աստերոիդների ցանկ  • Աստերոիդների ցանկ (226601-226700)
 Աստերոիդների ցանկ (226401-226500)  • Աստերոիդների ցանկ  • Աստերոիդների ցանկ (226601-226700)
Մանտրա

Մանտրա կամ մանթրէ բառը սանսկրիտով սկզբնաղբյուրներում նշանակում է մարդու միտքը անարատ պահելու կոչված, պարզ ու ռացիոնալ շարադրված աֆորիզմ, որն առաջին հերթին պետք է հասկանալի լինի, այլապես դրա կիրառումը մարդու կյանքում անիմաստ է ու ոչ մի օգուտ չի կարող տալ։ «Մանտրա» բառը պղծում են զանազան կրոնական ուղղությունների կեղծ գուրուները (ուսուցիչները), որոնք, նորմալ չիմանալով սանսկրիտ (աշխարհի հնագույն լեզուներից մեկը), սխալ են թարգմանում իմաստներն ու աղավաղած ներկայացնում դրանք, որպեսզի պարզապես շահարկեն մանտրաների հեղինակությունն ու այդ միջոցով առաջ տանեն իրենց նեղ կրոնական (բուդդիստական, հինդուիստական և այլ) շահերը։
Ահա մանտրայի մի օրինակ. «Ուդվայամ տամասասպարի պասյանտա ուտտարամ. Դեվամ դեվատրա սուրյամագանմա ջյոտիրուտտարամ» / Ռիգվեդա, մանտրա 1/50/10։
Չորս Վեդաներից (Ռիգվեդա, Յաջուրվեդա, Սամավեդա, Աթհարվավեդա) ամենահնագույնից՝ Ռիգվեդայից մեջբերված Սանսկրիտերեն այս մանտրան բնագրից թարգմանած նշանակում է հետևյալը. «Մենք, հաղթահարելով խավարն ու տգիտությունը, մեր հայացքն ուղղում ենք առ նյութն ու դրանով կերտված աշխարհը, տեսնում ենք ինքներս մեզ, որպես հոգի, ապա տեսնում ենք ունիվերսալ հոգուն` Արարչին, որ աղբյուրն է լույսի ու էներգիայի»։ Ոչ բնագրից արված կամ բնագրից ոչ ճիշտ արված թարգմանություններում այս նույն մանտրան այլևս որևէ ռացիոնալ, տրամաբանական ու իմաստուն իմաստ չի կրում, այլ միայն կիսատ ու անհեթեթ մտքեր։


== Աղբյուր ==
"Արիական Իմաստության Գոհարներ" գրքից / հեղինակ՝ Աչարյա Վայդյանաթ Շաստրի / տպագրված է "Սարվադեշիկ Արյա Պրատինիդհի Սաբհա"-ի կողմից, "Մահարիշի Դայանան Բհավան" տպագրատուն, հասցեն՝ Ռամլիլա Գրաունդ, Նոր Դելի-1։ Տպագրոթյունը 1968 թ.
Ընդարձակ Բառարան Անգլիերէնէ Հայերէն Մեսրոպ Կ. Գույումճեան։ Կ. Տօնիկեան եւ Եղբայրք, Պէյրութ, 1981։
Ավաձոր

Ավաձոր, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լուի Տյուայոն

Լուի Տյուայոն (գերմ.՝ Louis Tuaillon, սեպտեմբերի 7, 1862(1862-09-07)[…], Բեռլին, Պրուսիայի թագավորություն - փետրվարի 21, 1919(1919-02-21)[…], Բեռլին, Վայմարյան Հանրապետություն), գերմանացի քանդակագործ։


== Կենսագրություն ==
Լուի Տյուայոնը 1879-1881 թվականներին սովորել է Բեռլինի Արվեստների բարձրագույն դպրոցում, 1882-1883 թվականներին քանդակագործ Ռեյնհոլդ Բեգասի ատելիեում վարպետ-աշակերտ է աշխատել։ 1885-1903 թվականներին այցելել է Հռոմ։ Այստեղ՝ 1890-1895 թվականներին ստեղծել է իր գլուխգործոցը՝ հեծյալ ամազոնուհու բրոնզե արձանը, որը ցուցադրվել է 1898 թվականին Բեռլինի  Ազգային հին պատկերասրահի դիմաց, պատճենը տեղադրված է Տիրգարտենում։
1902 թվականից սկսած մասնակցել է Բեռլինի գեղարվեստական շարժմանը։ Ծանոթ է եղել մեկ այլ գերմանացի խոշոր քանդակագործ՝ Գեորգ Կոլբեի հետ։ 1906 թվականին Լուի Տյուայոնը նշանակվել է Բեռլինի գեղարվեստի ակադեմիայի պրոֆեսոր։ 1907 թվականից ղեկավարել է քանդակի վարպետների ատելիեն։ 1910 թվականից Բեռլինի համալսարանի արվեստի պատվավոր դոկտոր է դարձել։ 'Լուի Տյուայոնը համարվում է Բեռլինի քանդակագործական դպրոցի մոդեռն ոճի նախակարապետը։ Լուի Տյուայոնը մահացել է 1919 թվականին 56 տարեկան հասակում։


== Պատկերասրահ ==

		
		
		
		
		


== Գրականություն ==
Gert-Dieter Ulferts: Louis Tuaillon (1862–1919): Berliner Bildhauerei zwischen Tradition und Moderne. Mann, Berlin 1993. ISBN 3-7861-1670-9
Tuaillon, Louis in: Thieme-Becker: Allgemeines Lexikon der Bildenden Künstler von der Antike bis zur Gegenwart. Bd. 41 (Tif-Tz) zusammen mit Hans Vollmer (Hrsg.): Allgemeines Lexikon der bildenden Künstler des XX. Jahrhunderts. E. A. Seemann (CD-ROM), Leipzig 2008. ISBN 978-3-86502-177-9 (S. 254f)


== Ծանոթագրություններ ==
Էստոլիո

Էստոլիո  (իսպ.՝ Estollo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 16,14 կմ2 տարածք։ Բնակչությունը կազմում է 96 մարդ (2010 թվականի տվյալներով)։ Գտնվում է պրովինցիայի վարչական կենտրոնից 49 կմ հեռավորության վրա։


== Ծանոթագրություններ ==
Վերբիկարո

Վերբիկարո (իտալերեն՝ Verbicaro), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3514 մարդ, բնակչության խտությունը կազմում է 110 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ (+39) 0985։
Կոմունայի հովանավորն է Սուրբ Կույս Մարիամը։ Տոնը նշվում է հուլիսի 2-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
(8151) Անդրանադա

(8151) Անդրանադա (անգլ.՝ Andranada), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 12-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,246722 ա. մ., առավելագույնը մոտենում է 1,8847 ա. մ. հեռավորության վրա և հեռանում 2,6087 ա. մ.։ Արեգակի շուրջ մեկ ամբողջական պտույտ է կատարում 1230,05 երկրային օրվա ընթացքում, իր ուղեծրով շարժվելով միջինում 0,292671 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8151) Անդրանադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2407) Հաուգ

(2407) Հաուգ (անգլ.՝ Haug), աստերոիդ աստերոիդների հիմնական գոտում։ Հայտնաբերվել է 1973 թվականի փետրվարի 27-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,918846 ա. մ., առավելագույնը մոտենում է 2,2686 ա. մ. հեռավորության վրա և հեռանում 3,5691 ա. մ.։ Արեգակի շուրջ մեկ ամբողջական պտույտ է կատարում 1821,44 երկրային օրվա ընթացքում, իր ուղեծրով շարժվելով միջինում 0,197646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2407) Հաուգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնուխա (Լուխի վտակ)

Անվան այլ կիրառումների համար տե՛ս՝ Չերնուխա (այլ կիրառումներ)Չերնուխա (ռուս.՝ Чернуха), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լուխ գետի աջ ափին՝ 207 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Հյուսիսային Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033617
Հիդրոլոգիական ուսումնասիրությունների կոդը - 110003361
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ճահճաեղինջ

Ճահճաեղինջ (լատ.՝ Lycopus), խուլեղինջազգիների (շրթնածաղկավորներ), ընտանիքի բազմամյա, կոճղարմատավոր խոտաբույսերի ցեղ։ Հայտնի է 14 տեսակ։
ՀՀ-ում՝ 2 տեսակ՝

ճահճաեղինջ եվրոպական (լատ.՝ L. europaeus)
ճահճաեղինջ բարձր (լատ.՝ L. exaltatus)։


== Տարածում ==

Տարածված է գրեթե բոլոր մարզերում (Արարատի, Տավուշի, Արագածոտնի, Գեղարքունիքի, Վայոց ձորի, Սյունիքի և այլն)՝ ստորին և միջին լեռն, գոտիներում։ Բարձր ճահճաեղինջ հանդիպում է միայն Լոռու մարզում (Ձորագետի կիրճ, Ստեփանավան)։ Աճում է գետերի, առուների ափերին, գերխոնավ վայրերում, ճահճուտներում։


== Կենսաբանական նկարագիր ==
Ցողունը հասարակ է կամ ճյուղավորվող, կանգուն, քառանիստ, թավոտ կամ մերկ, բարձրությունը՝ 40-80 (120) սմ։ Տերևները երկարավուն-ձվաձև են՝ փետրաձև խորը կտրտված, մազմզուկապատ։ Ծաղիկները տերևածոցերում են, մանր, սպիտակ՝ ծիրանագույն բծերով։ Ծաղկում է հուլիսին։
Պտուղը եռանիստ ընկուզիկ է։ Ընկույզը հարթ է, ճահճաեղինջը ունի յուրահատուկ հոտ, որի պատճառով անասունները չեն ուտում։


== Նշանակություն և կիրառում ==
Պարունակում է աղաղանյութեր։ Ժողովրդական բժշկության մեջ պատրաստուկներն օգտագործում են որպես արյունահոսությունը դադարեցնող, սիրտանոթային, հանգստացնող միջոց։ Հյութից ստանում են սև և մուգ դարչնագույն ներկեր։ Մեղրատու է։


== Դասակարգում ==

Ճահճաեղինջի դասը ընդգրկում է 20 տեսակ։

Lycopus alissoviae Prob.
Lycopus americanus Muhl. ex W.P.C.Barton
Lycopus amplectens Raf.
Lycopus angustifolius Elliott
Lycopus asper Greene
Lycopus australis R.Br.
Lycopus cavaleriei H.Lév.
Lycopus charkeviczii Prob.
Lycopus europaeus L.
Lycopus exaltatus L.f.
Lycopus hirtellus Kom.
Lycopus ×intercedens Rech.
Lycopus kurilensis Prob.
Lycopus laurentianus Roll.-Germ.
Lycopus lucidus Turcz. ex Benth.блестящий
Lycopus rubellus Moench
Lycopus ×sherardii Steele
Lycopus sichotensis Prob.
Lycopus unifloarm Michx.
Lycopus virginicus L.


== Ծանոթագրություններ ==


== Գրականություն ==
Волкова Е. В. Род 1300. Зюзник — Lycopus L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин. — М.—Л.։ Изд-во АН СССР, 1954. — Т. XXI. — С. 591—596. — 703 с. — 3000 экз.
Xi-wen Li, Ian C. Hedge։ Lamiaceae։ Lycopus, S. 239 - textgleich wie gedruckter Text online, In։ Wu Zheng-yi & Peter H. Raven (Hrsg.)։ Flora of China, Volume 17 - Verbenaceae through Solanaceae, Science Press und Missouri Botanical Garden Press, Beijing und St. Louis, 1994. ISBN 0-915279-24-X
John M. Miller & Dieter H. Wilken, 2013։ Lycopus bei


== Արտաքին հղումներ ==
Die Gattung Lycopus in den Kew Bibliographic Databases. Archived 2007-09-29 at the Wayback Machine. (engl.)
Jepson eFlora.
Արեգ (լեռ)

Անվան այլ կիրառումների համար տե՛ս՝ Արեգ (այլ կիրառումներ)Արեգ, լեռնագագաթ Հայաստանի Արագածոտնի մարզում, Արագած լեռնազանգվածի հարավ-արևմտյան լանջին, Թաթուլ գյուղից 1,5 կմ հյուսիս-արևմուտք։ Բարծրություն 1667 մ։


== Ծանոթագրություններ ==